Kultura Maribor

Tai in mala čarovnica
2025-04-13 11:00 - 12:00 (Europe/Paris) | Maribor center / Dvorana generala Maistra
6. predstava abonmaja Kekec 2024/2025
Čudežna zgodba o prijateljstvu, zaupanju vase ter o strahu in pogumu.
Mala Čarovnica nehote v svojo sobo pričara malega Taia. Skozi serijo hudomušnih igrarij, neuspelih poskusov čaranja in veliko smeha skupaj najdeta tisto, kar jima manjka v sebi in kar drugi nosi v sebi. Pomagata si pri domačih nalogah in se z nasveti zoperstavita ustrahovanju v šoli. Med drugim se naučita tudi to, da kar človeka dela drugačnega, naredi tudi edinstvenega.
Po rajanju bodo na sporedu Kekčeve poustvarjalnice z otroškimi kreativnimi pustnimi delavnicami.
OPOZORILO: OD 1. DO 10. VRSTE SEDIJO OTROCI, OD 11. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.

Povezava do originalnega članka

Koncert: Duo Palleon
2025-04-12 20:00 - 22:00 | Kulturni inkubator
BREZPLAČNI KONCERT
DUO PALLEON
Sobota, 12. april 2025 // 20:00 // Kulturni inkubator
V soboto, 12. aprila 2025, bo v Kulturnem inkubatorju brezplačen koncert, ki bo v Maribor pripeljal ritme španske glasbe. Nastopil bo Duo Palleon, koncert se začne ob 20. uri.

Foto: osebni arhiv

Duo Palleon sestavljava dve kitari, Peter Mandelj Mejač in Aleksander Leon Štukelj. Duo izvaja avtorsko špansko glasbo in glasbo različnih izvajalcev, kot so Rodrigo y Gabriela, Paco De Lucia, Astor Piazzolla, ki združuje latinske ritme s flamenkom, tangom in drugimi ritmičnimi vložki. Duo Palleon ne sledi ustaljenim vzorcem – ustvarjata svojo pot, kjer vsak koncert postane enkratna izkušnja, polna strasti in glasbenega raziskovanja.
Na odru Kulturnega inkubatorja bosta nastopila v soboto, 12. aprila 2025, ob 20. uri.
Vabljeni, vstopnine ni.
Duo Palleon: Tamacun, Rodrigo in Gabriela cover

Povezava do originalnega članka

Brezplačen koncert: Duo Palleon
2025-04-12 20:00 | Maribor center / Kulturni inkubator, Koroška cesta 18
Brezplačen koncert kitarskega Dua PalleonV soboto, 12. aprila 2025, bo v Kulturnem inkubatorju brezplačen koncert, ki bo v Maribor pripeljal ritme španske glasbe. Nastopil bo Duo Palleon, koncert se začne ob 20. uri.
Duo Palleon sestavljava dve kitari, Peter Mandelj Mejač in Aleksander Leon Štukelj. Duo izvaja avtorsko špansko glasbo in glasbo različnih izvajalcev, kot so Rodrigo y Gabriela, Paco De Lucia, Astor Piazzolla, ki združuje latinske ritme s flamenkom, tangom in drugimi ritmičnimi vložki. Duo Palleon ne sledi ustaljenim vzorcem – ustvarjata svojo pot, kjer vsak koncert postane enkratna izkušnja, polna strasti in glasbenega raziskovanja.

Povezava do originalnega članka

Mi2 - Akustični koncert
2025-04-12 19:30 | SNG Maribor
Praznuj izjemen Jubilej!
Mi2, ena najbolj prepoznavnih in ljubljenih slovenskih glasbenih zasedb, ki s svojo energijo, duhovitostjo in številnimi uspešnicami navdušuje že tri desetletja, bodo 12. aprila 2025 v SNG Maribor pripravili poseben akustični koncert.
Ob praznovanju 30-letnice kariere bodo na odru zažareli v svoji najbolj intimni in akustični različici, kjer boste lahko uživali v njihovih največjih hitih, kot so “Samo tebe te imam”, “Najrajši sn pa s teboj pil”, “Ko bil sn še mali pizdun”, “Zbudi me za 1. maj”, “Sveta Margareta” in številnih drugih, ki so oblikovali slovensko glasbeno sceno.
Mi2 bodo ob tej priložnosti v največjem štajerskem kulturnem hramu odigrali svoj že tretji akustični koncert v tem prostoru, ki bo prav posebna izkušnja, saj bo potekal v duhu praznovanja njihove tridesete obletnice.
Za vse, ki jih spremljate že leta, bo koncert priložnost, da slišite svoje najljubše pesmi, morda nekaj novejših uspešnic in seveda kakšno presenečenje, ki bo takrat že osvojilo slovenske radijske postaje.
Ne zamudite te edinstvene glasbene izkušnje v SNG Maribor, saj bo to eden izmed zelo redkih akustičnih koncertov Mi2 v letu 2025, ko bodo sicer osredotočeni na nastope v Stožicah. Pridružite se jim in skupaj praznujte tri desetletja glasbe, ki je zaznamovala slovensko sceno!
Povezava do originalnega članka

Godzilla Tribute Band
2025-04-12 19:00 - 20:00 | Maribor center / Intimni oder GT22, Glavni trg 22, Maribor
predstava, ki želi biti koncert
Godzilla je kraljica pošasti, a tudi ena največjih ikon pop kulture nasploh. Prvič se je pojavila v japonskem filmu režiserja Ishira Honde leta 1954 in do danes so o njej posneli šestintrideset filmov, ustvarili številne videoigrice, pojavljala pa se je še v stripih, romanih in TV-nanizankah. Mi smo izvorno Godzillo brali kot poezijo in služila nam je kot referenčna točka za vse strahove, uničenja in skorajšnje konce … skorajšnje.
Godzilla Tribute Band je avtorski projekt in je kolektivno delo skupine. Je predstava, ki želi biti koncert. Je gledališče predmetov, kartonskih škatel, koruznih kosmičev in predvsem ljudi. Inspiracijo išče v punku, starih filmih in pretiranem patosu.

Igralci in soavtorji: Maja Poljanec Nemec, Miha Bezeljak, Zoran Petrovič
Trajanje: 55 min
Produkcija: Moment v sodelovanju s SNG Nova Gorica

Povezava do originalnega članka

Otroška predstava Zajček Sladko in čarobna kuhinja
2025-04-12 11:00 | Pohorje / Pot med krošnjami
Vabljeni na čarobno otroško predstavo in ustvarjalno delavnico.
Mama Zajklja si zelo želi, da bi njen radovedni sinček Sladko spoznal, kako zdrava in okusna je hrana z domačega vrta. Zato mu z veseljem poje in zapleše, a mali zajček ima svoje načrte – na skrivaj še vedno pričara sladkarije!
Pridružite se nam na čarobni otroški predstavi “Zajček Sladko in čarobna kuhinja”, ki bo na sporedu v soboto, 12. aprila 2025, ob 11. uri pred lokalom Ginger.
Po predstavi sledi še zabavna velikonočna ustvarjalna delavnica, kjer bodo otroci lahko ustvarjali in se igrali.
Veselimo se vašega obiska!

Povezava do originalnega članka

Srčkovanje & srečanje družin s prirojeno srčno napako
2025-04-12 10:30 - 12:30 | Maribor center / Izba
V društvu S srcem za srčke verjamo v moč skupnosti, zato VAS vabimo na Srčkovanje – druženje staršev otrok s prirojeno srčno napako.
LETOŠNJA TEMA JE: PSIHOSOCIALNA POMOČ STARŠEM IN OTROKOM
Ko se starši srečamo z diagnozo prirojene srčne napake pri svojem otroku, se znajdemo pred številnimi vprašanji, izzivi in čustvenimi preizkušnjami in včasih potrebujemo le nekoga, ki razume, skozi kaj gremo. Nekoga, ki je bil na isti poti in nam lahko poda roko, ko jo najbolj potrebujemo.
Naše drugo Srčkovanje bo v Mariboru 12. aprila ob 10.30 v prostorih zavoda Mars v Vetrinjskem dvoru, kjer bomo starši imeli priložnost, da se spoznamo, izmenjamo kontakte in predvsem podelimo svoje izkušnje.
Na dogodku bo predstavljena tudi Srčoknjiga – Moja pot, ki je dragocen pripomoček za otroke s prirojeno srčno napako in njihove družine.
Dogodek bo potekal v sproščenem vzdušju, kjer so dobrodošli tudi otroci. Skupaj bomo ustvarili prostor topline, razumevanja in podpore.
Vabljeni, da se nam pridružite na Srčkovanju v Mariboru in postanete del srčne skupnosti.
Prosimo za prijave na info@srcki.si zaradi lažje organizacije.
Druženje je brezplačno.
Se vidimo!

Povezava do originalnega članka

Velikonočne pletenice z Urško Šobak
2025-04-12 10:00 - 13:00 | Maribor center / Vetrinjski dvor, Vetrinjska ulica 30, Maribor
Ustvarjajmo velikonočne dobrote na kuharski delavnici, kjer bomo skupaj s celotno družino spekli mlečni kruh, pletenico, male pletenice in druge dobrote, ki so kot nalašč za velikonočne praznike.
Na delavnici bomo ustvarjali okusne in lepe izdelke, ki bodo popestrili vaše praznične dni. 🎨 Zakaj se udeležiti delavnice? Osvojite znanje priprave in oblikovanja kvašenega testa . Naučite se pravilno speči kruh, da bo vedno okusen in prepoznavati kdaj je kruh popolnoma pečen.
Končno rešite uganko koliko kruga spečemo za večjo družbo ali zabavo. Delavnica je primerna za otroke in odrasle, zato je to odlična priložnost za preživljanje kakovostnega časa skupaj, učenje novih kuharskih veščin in ustvarjanje okusnih velikonočnih dobrot.
Na koncu delavnice boste odšli domov z znanjem, okusi in lepimi spomini.
Se vidimo v kuhinji!

Povezava do originalnega članka

GRAJSKI VRTOVI IN OBEDI Kulinarična delavnica
2025-04-12 10:00 - 11:30 | Maribor center / Grajska kavarna, vhod s Trga svobode
Udeleženci delavnice s pomočjo Mete Pivec, strokovne sodelavke v Botaničnem vrtu Univerze v Mariboru, spoznavajo plevele in cvetlice, s katerimi si lahko vitaminsko in energijsko popestrijo vsakdanje obroke.Udeleženci delavnice s pomočjo Mete Pivec, strokovne sodelavke v Botaničnem vrtu Univerze v Mariboru, spoznavajo plevele in cvetlice, s katerimi si lahko vitaminsko in energijsko
popestrijo vsakdanje obroke. Na pomladni delavnici bodo pripravili kremno juho iz
koprive in spoznali uporabo različnih užitnih mladih listov.

Povezava do originalnega članka

Možiček žebljiček 4+
2025-04-12 10:00, 2025-04-11 17:00 | Velika dvorana
Lojze Kovačič / Koproducent Hiša otrok in umetnosti / 45 min

Oče je imel dva sinova, Darka in Janka. Bratca sta najraje na svetu poslušala pravljice, ki jima jih je pripovedoval njun očka. Pa ne samo poslušala, tudi zaigrala sta jih rada. Kajti v pravljicah je vse dovoljeno. Otrok lahko postane najmočnejši fantek na svetu, ki samo z enim prstom na roki zaustavi vse avtomobile in avtobuse na cesti … Dva žebljička na okenski polici se v soju svita spremenita v prijazna črna gospodka … Nerodni otroci padejo skozi luknjo na drugi konec sveta, kjer jih
preganjata ponev in pošvedran čevelj … Ampak v pravljicah se vedno vse srečno konča, čeprav na pol raztrgaš celo mesto, na potepu po ulicah izgubiš svojo obleko … in celo, če se sredi noči v tvoji sobi pojavi volk.
Predstava Možiček žebljiček je kolaž kratkih zgodb, ki jih je za otroke napisal pisatelj Lojze Kovačič. V predstavi je uprizorjenih sedem pravljic iz njegove zbirke Zgodbe iz mesta Rič-Rač.
Predstava je primerna tudi za prvo in drugo triado OŠ

Nakup kart

Povezava do originalnega članka

Sip & Snack: Italian Edition
2025-04-12 07:00 - 14:00 | sipsnack-visit-maribor-pohorje-slovenia-slovenija
Sip & Snack is back!!
Tokrat se odpravljamo na potovanje po Italiji! 🇮🇹 Italija je dežela, ki jo obožujemo, še posebej, ko gre za uživanje v koktajlih in okusnih prigrizkih. In veste, kaj je najboljše? Ko greš ven na koktajl, ti vedno postrežejo tudi krožnik z okusnimi prigrizki!
Odločili smo se, da to čudovito italijansko vzdušje prinesemo tudi v Maribor, zato vas v soboto, 12. aprila, vabimo na posebne koktajle in antipasti krožnike, polne italijanskih gurmanskih specialitet!
Ne pozabite, da bo ves večer popestril DJ z dozo sladkih ritmov, tako da vas čakajo odlična pijača, okusna hrana in super atmosfera!
Pridruži se nam in doživi pravo italijansko vzdušje v Mariboru!

Povezava do originalnega članka

Paint & Wine & Dine v Vinagu
2025-04-12 00:00 | Maribor center / Trg svobode 3, 2000 Maribor
Doživetje, ki ga ne smete zamuditi!
Doživite edinstveno kombinacijo umetnosti, vina in kulinarike v najstarejši kleti v Evropi!
Dogodek Paint & Wine & Dine vas popelje skozi zgodovinske vinske hodnike Maribora, kjer boste uživali v vodenem ogledu, degustaciji vrhunskih vin in ustvarjanju svoje umetnine pod strokovnim slikarskim vodstvom. Ob izbranih vinih boste okušali tudi gurmanske mesno-sirne narezke. Prijetno vzdušje, čaroben ambient in sproščeno druženje ob umetnosti zagotavljajo nepozabno izkušnjo. Rezervacije so obvezne, število mest je omejeno.
Število prostih mest: 5
Trajanje: 3.5 ure z vmesnim odmorom
Več o dogodku

Povezava do originalnega članka

Jernej Zoran trio v Vetrinjcu
2025-04-11 20:00 - 23:00 | Maribor center / Vetrinjc – BarCoda
kitarski rockJernej Zoran ni samo eden najbolj plodnih slovenskih avtorjev (šest albumov v desetih letih) in eden boljših slovenskih rockovskih kitaristov, ampak ohranja tudi ljubezen in strast do koncertiranja. Vedno znova postreže s svežimi projekti in zasedbami. Jernej se tokrat po daljšem obdobju, v katerem je sodeloval z različnimi izvrstnimi pevkami, ki so interpretirale njegove medijsko odlično sprejete skladbe, vrača z repertoarjem, ki v veliki meri sloni na njegovi največji glasbeni ljubezni: električni kitari.
Jernej Zoran s svojim bandom ponuja izvrstno mešanico kitarskega rocka s primesmi bluesa in popa, s poudarkom na avtorskih inštrumentalih, kakšno domiselno aranžirano priredbo velikanov rocka (n.pr. Hendrix, Beatles, Jeff Beck, U2, Police) nekaj pesmi pa na koncertu tudi zapoje – predvsem gre za izbor doslej izdanih radijskih singlov). Jernej je doslej stal na večini slovenskih odrov, tako velikih kot malih, od Pivo&Cvetje do Orto bara.

Povezava do originalnega članka

Šećer je sitan osim kad je kocka
2025-04-11 20:00 - 22:00 | Maribor center / Narodni dom Maribor
Komedija v Narodnem domu
Komedija Šećer je sitan, osim kad je kocka Nikole Pejakovića, premierno uprizorjena leta 2018, je humorna študija zakonskih odnosov. Sledi zakonskemu paru iz Banovega brda, ujetemu v burne odnose s prijatelji, botri in sosedi.
Predstava prinaša lahkoten, a prefinjen humor, poln igralskih bravur in detajlov, ki vas bodo nasmejali do solz.
Igrajo: Andrija Milošević, Aleksandra Tomić, Viktor Savić, Sloboda Micalović.

Povezava do originalnega članka

Duo Kaktusi
2025-04-11 19:30 - 22:30 | Maribor center / Hotel Habakuk, Pohorska ulica 59, 2000 Maribor
Kitarski pop-rock
Duo Kaktusi ni le še en glasbeni tandem. Gre za uigrano zasedbo z izrazito občutkom za interpretacijo, ki že vrsto let ustvarja intimen, a močno čustven glasbeni prostor, kjer se prepletajo domače in tuje uspešnice, prepoznavne melodije in izbrane priredbe pop rock klasik.
Kitarist Jurij Mijovič, izvrsten glasbenik s kilometrino, ki jo je mogoče začutiti v vsakem tonu, v duetu ustvarja zvok, ki je hkrati subtilen in poln energije. Z značilno interpretacijo in prepoznavnim kitarskim slogom uspeva prebuditi nostalgična občutja, a hkrati vnaša svežino, ki preseneti.
Repertoar dua Kaktusi zajema širok spekter: od legendarnih pop rock pesmi, ki so zaznamovale generacije, do mehkejših, čutnih melodij, ki se dotaknejo duše. Vsak nastop je unikaten, saj duet skozi glasbo pripoveduje zgodbo — z občutkom, toplino in izkušnjami.
Če imate radi večere, obarvane z dobrim okusom, potem je večer z duom Kaktusi nekaj, kar si preprosto morate privoščiti.

Povezava do originalnega članka

ZMENEK Z DEDIŠČINO: Vinsko-kulinarično doživetje
2025-04-11 19:30 | Maribor center / Muzej najstarejše trte na svetu (Vojašniška ulica 14, Maribor)
Vabljeni na večer v dvoje
Okusi Štajerske in zgodbe najstarejše trte na svetu
Na intimnem druženju z dediščino v Muzeju najstarejše trte na svetu bo spoznavanje zgodovine vinogradništva prepleteno z vodeno degustacijo vin vinorodnega okoliša Štajerska Slovenija in lokalno gastronomijo.
Prvo srečanje bo potekalo v družbi vin Vina Oskar in drobnimi kulinaričnimi užitki restavracije Fudo.

Povezava do originalnega članka

Razstava BREZČASJE
2025-04-11 19:00 - 20:30 | Maribor center / E2RD galerija, Gosposka ulica 34, Maribor
Otvoritev razstave “BREZČASJE”, kjer Mojca Bedjanič, ki ustvarja pod blagovno znamko MICA studio, prvič na ogled postavlja ročno oblikovane lončene sklede in vaze.
Čas. Vedno ga primanjkuje. Vedno ga lovimo. A v ustvarjanju se včasih zgodi nekaj posebnega – čas izgubi svojo oblast nad trenutkom. Ustavi se. Postane brezčasen. Vabljeni na otvoritev razstave “BREZČASJE”, razstave ročno oblikovanih lončenih izdelkov, kjer Mojca Bedjanič, ki ustvarja pod blagovno znamko MICA studio, prvič na ogled postavlja sklede in vaze.
Preproste, a hkrati unikatne kose, ki nosijo sledi rok, potrpežljivosti in neštetih novih začetkov. Razstava ni le zbirka izdelkov, ampak zgodba o tem, kako glina dovoli napake, dopušča popravke in uči, da se včasih najboljše stvari zgodijo, ko si vzamemo čas – ali nanj preprosto pozabimo.
Pridružite se nam na odprtju razstave in bodite del trenutka brezčasnosti.
Povezava do originalnega članka

Razstava BREZČASJE
2025-04-11 19:00 - 20:30 | Razstava BREZČASJE

Passionate Violin Vibes and Fine Dining!
2025-04-11 19:00 | Maribor center / City Terasa
Ta petek ne kuhaš, ampak uživaš!
Passionate Violin Vibes and Fine Dining – vsak petek v aprilu na City Terasi
Po večerih z zapeljivimi zvoki saksofona je zdaj čas za nekaj drugačnega. Doživite večer poln energije, elegance in čustev v družbi izjemne violinistke Hermine Violino, ki vas bo vsak petek v aprilu navduševala z glasbeno virtuoznostjo in prepletom različnih glasbenih zvrsti.
Kaj vas čaka:– Á la carte večerja ali 9-hodni degustacijski meni, zasnovan za popolno kulinarično izkušnjo– Nastop violinistke v živo ob 19.00– Izbrana vina, vrhunski koktajli in ambient, ki očara
Dogodek je idealen za:– Romantično večerjo v dvoje– Praznovanja posebnih trenutkov– Večer glasbene in kulinarične razvajenosti
Ne zadovoljite se z običajnim – privoščite si večer, ki bo združil vrhunsko glasbo, strast in okus. Število mest je omejeno, zato si pravočasno zagotovite svojo mizo in ustvarite spomine, ki bodo trajali še dolgo po zadnjem tonu.

Povezava do originalnega članka

ZMENEK Z DEDIŠČINO: Vinsko-kulinarično doživetje
2025-04-11 18:00 - 19:30 | 198748e3-78bb-4aaf-becd-33939600ef35-1

Šivalnica popravljalnica: začetni tečaj šivanja
2025-04-11 09:00 - 12:00 | sivalnica-popravljalnica-visit-maribor-pohorje-slovenia-slovenija-2-1
Z iglo, nitjo in šivalnim strojem
Želite spoznati osnove šivanja in se naučiti rokovanja s šivalnim strojem? Pridružite se našemu tečaju, kjer boste spoznali osnovne funkcije šivalnega stroja, naučili se napeljavati niti, izbirati igle in šivati preproste izdelke, kot so torbe, toaletne torbice in t-shirti.
Podrobnosti:

7 srečanj po 3 ure (skupaj 21 ur)

Termini: 4. 4., 11. 4., 18. 4., 25. 4., 9. 5., 16. 5., 23. 5.

Cena: 200 € (s popustom do 26. 3. 175 €)

Število mest: Max. 5 oseb na tečaju

Prijave: Po e-pošti: nina@ninarozina.com ali na telefon: 041 875 759

Ne pozabite na akontacijo 50 € ob prijavi.
Vabljeni, da se pridružite in se naučite novih veščin!

Povezava do originalnega članka

Mehanizem Roka Vilčnika v Vetrinjcu
2025-04-10 19:00 - 21:00 | Maribor center / Studio
Rok Vilčnik, predstavitev romana MEHANIZEM
(založba Litera)
Glavna junaka zgodbe o večnem boju za obstoj sta Titin in Titina, drobni mehanični bitji s škatlo na hrbtu, iz katere poganja pecelj z lučko, ki nanju meče krog svetlobe. Obstajata v svetu večne teme, kjer je edina luč ta, ki jo proizvajata sama. Ko začne nekega dne Titinina svetloba pojemati, se naša junaka odpravita na dolgo pot. Na njej srečata hrošče rogače, drevo Kuštravca, Sencomerja, strička Prizmo, moža brez sence in še koga – vse to, da bi našla tistega, ki zna popraviti prav vsako reč. Mehanizem je alegorija, ki preizprašuje definicijo čutečega bitja, hkrati pa prikaže ustroj sveta kot natančno delujoči organizem, v katerem so za nemoteno delovanje okvare nujne.
Iz kritike:
‘Rok Vilčnik je eden najpomembnejših mariborskih besednih ustvarjalcev z raznolikim opusom. Prav posebno mesto v sodobni literarni produkciji na Slovenskem ima njegov najnovejši roman Mehanizem. Zgodba je zelo privlačna in bralca zlahka posrka. Obenem je polna zdravilne toplote in nežnosti, pri čemer se, kar je pomembno za kakovost dela, ne izogiba eksistencialni tesnobi ob soočanju s končnostjo in zlom.’ Muanis Sinanović, RTVSLO MMC, S knjižnega trga

Povezava do originalnega članka

Srečanje s pesnikom B. Gombačem in rokerski sprehod
2025-04-10 11:00 - 13:00 | Maribor center / Univerzitetna knjižnica Maribor
Kulturni dnevnik 2024/2025
Univerzitetna knjižnica Maribor v Kulturnem dnevniku sodeluje pri informacijskem opismenjevanju osnovnošolcev – Kako nastane knjiga. Program izvaja slovenski pesnik, pisatelj, dramatik in knjižničar UKM Borut Gombač. Učenci se seznanijo z avtorjevo idejo za nastanek pesmi/knjige, ki jo preko delavnice nadgradijo z informacijami o sodelujočih pri nastanku knjige (pisatelj, ilustrator, urednik, založnik, tiskar).
V nadaljevanju sledi rokerski sprehod po mestnem jedru, ki ga pripravlja skupina Rajzefiber.
Od Lačnih Franzov do Nece Falk, od Pohorje Express do Preporoda, vsi ti so v svojih pesmih na svoj način postavili spomenik našemu mestu. »Rokerski sprehod« popelje učence po kotičkih mesta, kjer besedila, ki jih pojejo, niso le odpeti verzi, ampak dobijo tudi sliko, svoj pomen.
Naj bo mesto »na severu te male domovine« še »tak fejst noro«, in četudi je Drava včasih spominjala na »reko puno klora«, naša ljubezen do njega je bila vedno iskrena in trdna »kot dravski most«. Sprehodimo se skozi čisto pravo rokersko mesto.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.
Povezava do originalnega članka

MEF & NOB vs. ZMELKOOW
2025-04-09 20:00 | Maribor center / Dvorana generala Maistra, Narodni dom Maribor
Lent pred Lentom – ogrevanje za Festival Lent 2025!

V letu 2025 se na edinstveni glasbeni misiji (ponovno) združujeta dve legendarni glasbeno-pesniški zasedbi z Obale: Zmelkoow in Drago Mislej Mef z NOB. Ta kreativna eksplozija kantavtorske modrosti, rockovske energije in ostro izbrušenega humorja prihaja tudi v Narodni dom Maribor, kjer boste lahko 9. aprila 2025 doživeli koncert, ki ne bo pustil nikogar ravnodušnega.
Zmelkoow – avtorji brezčasnih uspešnic, kot so Bit (smisel življenja), Čau sonček, Kaj nam fali in Klub ljudi z resnimi težavami – bodo na svoj edinstveno pronicljiv in ironično filozofski način dokazali, zakaj so ena najbolj posebnih rock zasedb v Sloveniji. Na odru jim bo družbo delal Drago Mislej Mef, prejemnik prestižne Ježkove nagrade, mojster ostre družbene kritike in liričnih portretov nenavadnih junakov našega vsakdana.
Skupaj bosta Zmelkoow in Mef na mini turneji “Ne nas jebat – Revolucija 3.0” ponudila glasbeno in besedno potovanje skozi aktualno družbeno dogajanje, filozofske uganke ter tisto neponovljivo obalno glasbeno dušo. Na odru bodo “prekrižali kitare”, njihov vokalni dvojec Mef in Goga Sedmak pa bo z ostrimi jeziki, nabrusenimi kot samurajski meči, postavil svet pod vprašaj.
Na koncertu se obeta:

Pretežno akustična izvedba največjih uspešnic obeh zasedb.
Predelave iz repertoarjev drug drugega.
Skupno petje in presenečenja za veliki finale.
Morda celo kakšen glasbeni bombonček, ki ga ne boste pričakovali.

Čeprav obljubljajo, da “krvi ne bo teklo”, obstaja velika verjetnost, da bo tekel dober kozarec vina in veliko smeha. Kdo ve – morda pa tokrat res uspejo rešiti svet!
Cene vstopnic:

20 € v predprodaji (do vključno 6. aprila)
25 € od 7. aprila dalje

Povezava do originalnega članka

Maribere: Melanholija I
2025-04-09 19:00 - 21:00 | Maribor center / Projektni prostor Freske
Tokrat se bomo pogovarjali o knjigi Jona Fosse Melanholija I. Pogovor bo ob čaju tekel 9. aprila 2025 ob 19. uri v Freskah (1. nadstropje Vetrinjskega dvora).
V biografskem romanu spremljamo tri dni Larsa Herterviga. Po enega v vsakem letu – 1853, 1856 in 1991. V prvem delu je Lars 22-letni norveški študent na umetniški akademiji v Düsseldorfu. Glavna miselna okupacija Larsa je, da danes pride velik umetnik v njegov atelje ocenit njegove slike. Lars hkrati nestrpno pričakuje ta pomemben obisk, hkrati pa dvomi v kvaliteto svojih slik in ostaja v sobi. V najemniškem stanovanju se je zapletel z dosti mlajšo najemodajalkino hčerko, kar vodi v spor z njenim stricem in izgon iz stanovanja. Ob vsem tem pa doživlja vidne halucinacije. Tri leta kasneje ga spremljamo v psihiatričnem zavodu, kjer uporabljajo preštevilne represivne metode. V tretjem delu pa spoznamo odljudnega pisatelja, daljnega Larsovega sorodnika, ki se navduši nad eno od njegovih krajin v Narodni galeriji v Oslu. Ob enem njegovih del začuti nekaj mističnega in preblisk božanskega. V delih Melanholija I in Melanholija II opisuje namišljene dogodke iz življenja resnične osebe – Larsa Herterviga.
Jan Fosse (1959) je norveški dramatik, pisatelj in prevajalec. Magistriral je iz književnosti. Sprva je delal kot novinar in učitelj pisanja. Poleg romanov in dram je napisal tudi številne novele, kratke zgodbe, pesniške zbirke in literaturo za otroke. Leta 2023 je za svoja dela prejel Nobelovo nagrado za književnosti. V slovenščino so prevedena štiri dela. Poglaviten razlog zakaj nimamo več prevodov je, ker Fosse piše v “nynorsk” (dobesedno novi norveščini), ki jo uporablja dobrih 10 % Norvežanov.
Dogodki te sezone:
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

ESENCA S TADEJEM TOŠEM - Pogovor
2025-04-09 18:00 - 19:30 | Maribor center / Grajska kavarna, vhod s Trga svobode
Izhodišče pogovora z igralcem Tadejem Tošem bo znana pesnitev Bhadavad Gita. Pogovor bo vodila Mojca Simonič.Izhodišče pogovora z igralcem Tadejem Tošem bo znana pesnitev Bhadavad Gita, zato bo beseda tekla o temeljnih vprašanjih življenja, o bistvu bivanja in izzivih, ki jih prinaša življenje. Pogovor, ki bo segal globo pod površino površnega vsakdana, bo vodila Mojca Simonič.

Povezava do originalnega članka

#ROBIKAPUCA​​​WASHERE 10+
2025-04-09 18:00 | Mala dvorana
Jera Ivanc / 60 min

Se bo morala sedemčlanska družina Doroteje in Marka res izseliti iz dotrajanega najemniškega stanovanja na Lentu? Kaj pomeni grafit “Znanje osvobaja” na šolskem zidu? Kdo je vdrl v spletno redovalnico in vse ocene spremenil v petke? Od kod vsako noč novi grafiti, ki se začnejo s šolskega pročelja širiti po Mariboru? Kdo je Robi Kapuca, ki se podnje podpisuje? Kakšno vlogo ima pri vsem tem Zoranova mama, humanitarka in prostovoljka, kakšno Almin brat,
podjetni preprodajalec pametnih telefonov na črno in novopečeni upravnik stanovanja na Lentu …
Razdori, pretresi, nova spoznanja, drugačna vprašanja. Ne več, kdo je napisal prvi grafit in vdrl v šolsko redovalnico, temveč kako povzdigniti glas proti krivicam. Robi Kapuca, mariborski, štajerski, slovenski Robin Hood, združi mlade, jih aktivira in postane metafora za upor.
*** Z mladimi smo ob pripravi predstave govorili o različnih temah, ki se navezujejo na predstavo #ROBIKAPUCAWASHERE. Posnetke si lahko ogledate tukaj.

Nakup kart

Povezava do originalnega članka
